Дыуанкүл (ауыл)

Дыуанкүл () — Силәбе өлкәһенең Уйылға районы составына ингән ауыл. Рождественское ауыл биләмәһенә инә.

 Этимологияһы 
Ауылда әлеге көндә күпселек урыҫтар йәшәһә лә, атама эргәләге башҡортса дыуан һәм күл һүҙҙәренән яһалған Дыуанкүл гидронимынан алынған. Билдәле булыуынса, дыуан - башҡорт ҡәбиләләренең береһеДуванкуль // Словарь названий гидрографических объектов России и других стран — членов СНГ / под ред. Г. И. Донидзе. — М. : Картгеоцентр — Геодезиздат, 1999. — С. 122. — ISBN 5-86066-017-0.

 Климаты 
Климаты уртаса континенталь. Бында һауа торошо бик үҙгәреүсән, сөнки  Урал тауҙары  Рәсәйҙең Европа өлешөнән килгән һауа массаларын индермәй, шуға күрәбында һалҡын Арктика һауаһы ла, эҫе Урта Азия һауа массалары ла еңел үтә. Һөҙөмтәлә, һава шарттары ҡапыл үҙгәреп тороусан.

 Халҡы 

Халыҡ һаны динамикаһы:
  Дөйөм демографик күрһәткестәрЧисленность и размещение населения Челябинской области. Таблица 11 .

  Дөйөм халыҡ һаны  2010 йылға енес составы
   2002  2010  ир-ат  ҡатын-кыҙ 
   480 501 235 266


2002 йылғы йәниҫәп буйынса күпселек халҡы: урыҫтар (92%).2002 йылгы йәниҫәп алыу базаһы. 

 Географияһы 
Уйылға районының төньяҡ өлөшөндә урынлашҡан. Өлкә үҙәге Силәбегә тиклем алыҫлығы  99 км, район үҙәге Уйылғаға тиклем  28 км, ауыл биләмәһе үҙәгенә тиклем (Рождественка) 16 км Энциклопедия челябинской области 

 Рельеф 
Ярымтигеҙлек майҙандар (Урал аръяғы пенеплены). Ауылдың төньяҡ өлөшөндә  шул уҡ исемдәге күл - Дыуанкүл урынлашҡан, көньяҡ-көнбайыш яғында- урмандар, көнсығыш өлөшөндә - урманлы дала. Иң яҡын ҡалҡыулыҡтар  диңгеҙ кимәленән 223 һәм 226 метр  бейеклектә.

 Тарихы 
18-се быуаттың икенсе яртыһында өлкәнең Кичигин ҡәлғәһенән күсенгән казактар нигеҙ һалған. 1840 йылдан һуң Дыуанкүл Ырымбур казак ғәскәренең  Түбәнге Уйылға станицаһына  беркетелгән. 1889 йылд ауылда таш сиркәү була, ХХ быуат башында 3 мәктәп асыла һәм  тирмән эшләй. 1929 йылда Буденный С.М. исемендәге колхоз ойошторола. Колхоз 4896 гектар ер эшкәртә, 1960-сы  йылдарҙа  5-се бүлексәһе булараҡ Рождественский совхоз  составына инә.

 Инфраструктураһы 
Дыуанкүлдән  күрше ауылдарға  шоссе,  грунт юлдар һалынған. Ауылда 7 урам., мәктәп, фельдшер-акушерлыҡ пункты, мәҙәниәт йорто һәм китапхана бар.

 Шулай уҡ ҡара 
 Дыуанкүл

 Иҫкәрмәләр 

 Һылтанмалар 
  Челябинская область
  Культурно историческое наследие села 

Категория:Силәбе өлкәһе тораҡ пункттары
Категория:Уйылға районы
Категория:Тарихи Башҡортостан ерҙәре топонимикаһы